God Save the King

Dat Leed God Save the King oder God Save the Queen is de Natschonalhymne vun dat Vereenigte Königriek vun Grootbritannien un Noordirland. De Titel un Text vun de Leed passt sük jümmers an, je noodem, of dat graad eenen König oder eene Königin gifft.
duum|En fröhe Verschoon vun dat Leed in The Gentleman's Magazine vun'n 15. Oktober 1745.

 Melodie 
Vun wo de Melodie kummt, daaröver sünd sük de Fachlüüd nich jümmers övereen. 

De ingelsche Musiker, Journalist un Schriever Percy A. Scholes schrifft in de Oxford Companion to Music dat dat al bitieden veel Musikstücken mit desülvige Melodie gifft. De eerst Stück dat he benöögt is vun 1619.Percy A. Scholes in: The Oxford Companion to Music, Oxford University Press. 

De Marquise de Créquy schrifft in hör Souvenirs dat de Melodie vun Jean-Baptiste Lully komponeert weer för den König Ludwig XIV. as de beter wurr vun een Analfissel.Marquise de Créquy: Souveirs.  

 Text 
Dit is de eerste Stroph vun God Save the Queen. In de Tied wenn een König regeert, ännert sük dat Woord Queen to King un ok de Personalpronomen her to him.
Ingelsch OriginalPlattdüütschGod save our gracious Queen,
Long live our noble Queen,

God save the Queen!

Send her victorious,

Happy and glorious,

Long to reign over us;

God save the Queen!Gott schütt uns gnaidig Königin,
lang leev uns fien Königin,

Gott schütt de Königin!

Laat se siegriek,

blied un prachtig ween,

umdat se lang över uns regeert:

Gott schütt de Königin!

 Desülvige Melodie in de Hymnen vun annere Länner un inne Popmusik 
Ok disse anners Natschonen bruken oder hett desülvige Melodie för sin Hymne bruukt:

 Dat Förstendom Liechtenstein ünner den Nom "Oben am jungen Rhein" (op Plattdüütsch: Boven an de junge Rhien)
 De Swiez bit 1961 mit den Titel "Rufst du, mein Vaterland" (op Plattdüütsch: Röppst du, min Vadderland)
 In dat Düütsche Kaiserriek twüschen 1871 un 1918 as de Kaiserhymne "Heil dir im Siegerkranz" (op Plattdüütsch: Heel di in de Siegerkranz)
 De Königrieke vun Sassen, Bayern un Hannober, de all nich mehr bestaht

 De Musikgrupp Queen hett 1975 een Verschoon ohn Gesang herutgeven

De Rock-Grupp The Sex Pistols üm de Musikers Johnny Rotten un Sid Vicious hett 1977 en Leed mit densülvigen Text herutgeven. Dat weer een bannich Schandaal domaals.

 Kiek ok bi 

 Natschonalhymnen
 The Oxford Companion to Music (ingelsch)
 Analfissel (hoochdüütsch)

 Belegen 

Kategorie:Natschonalhymne
Kategorie:Vereenigt Königriek